3 POSĖDIS

# SPRENDIMAS

**DĖL BALSŲ SKAIČIAVIMO KOMISIJOS SUDARYMO IR SLAPTO BALSAVIMO BALSALAPIO FORMOS PATVIRTINIMO**

2017 m. vasario 23 d. Nr. TS-95

Kaunas

Vadovaudamasi Lietuvos Respublikos vietos savivaldos 15 straipsnio 5 dalimi, 16 straipsnio 2 dalies 6 punktu, Kauno rajono savivaldybės tarybos veiklos reglamento, patvirtinto Kauno rajono savivaldybės tarybos 2015 m. kovo 19 d. sprendimu Nr. TS-94 ,,Dėl Kauno rajono savivaldybės tarybos veiklos reglamento patvirtinimo“, 246, 247 ir   
248 punktais, atsižvelgdama į Kauno rajono savivaldybės mero 2017 m. vasario 9 d. potvarkį   
Nr. MP-9 ,,Dėl Kauno rajono savivaldybės tarybos balsų skaičiavimo komisijos pirmininko kandidatūros“, Kauno rajono savivaldybės taryba n u s p r e n d ž i a:

1. Sudaryti Kauno rajono savivaldybės tarybos kadencijos laikotarpiui šios sudėties Kauno rajono savivaldybės tarybos balsų skaičiavimo komisiją iš 5 narių:

Arūnas Karlonas, Darbo partijos atstovas;

Jonas Mačiulis, Lietuvos socialdemokratų partijos atstovas;

Romas Majauskas, Lietuvos valstiečių ir žaliųjų sąjungos atstovas;

Česlovas Paulauskas, Tėvynės sąjungos-Lietuvos krikščionių demokratų atstovas;

Dalytė Rudzevičienė, Lietuvos Respublikos liberalų sąjūdžio atstovė.

1. Patvirtinti Balsų skaičiavimo komisijos pirmininką Joną Mačiulį.

3. Patvirtinti Kauno rajono savivaldybės tarybos balsų skaičiavimo komisijos veiklos nuostatus (pridedama).

1. Patvirtinti slapto balsavimo balsalapio formą (pridedama).

Savivaldybės mero pavaduotojas Jonas Gurskas

PATVIRTINTA

Kauno rajono savivaldybės tarybos

2017 m. vasario 23 d. sprendimu Nr. TS-95

**KAUNO RAJONO SAVIVALDYBĖS TARYBOS BALSŲ SKAIČIAVIMO KOMISIJOS VEIKLOS NUOSTATAI**

**I SKYRIUS**

**BENDROSIOS NUOSTATOS**

1. Kauno rajono savivaldybės tarybos balsų skaičiavimokomisijos veiklos nuostatai (toliau – Nuostatai) nustato Kauno rajono savivaldybės tarybos balsų skaičiavimokomisijos (toliau – Komisija) veiklos principus, tikslą, uždavinius, funkcijas ir kitus su Komisijos veikla susijusius klausimus.

2. Komisijos nuostatai parengti vadovaujantis Lietuvos Respublikos vietos savivaldos įstatymu, Kauno rajono savivaldybės tarybos veiklos reglamentu.

3. Pagrindiniai Komisijos veikimo principai: teisingumas, nešališkumas, skaidrumas, atsakomybė.

4. Komisijos tikslas – teisingų ir teisėtų balsavimo procedūrų atlikimo užtikrinimas, kai balsuojama neelektronine balsavimo sistema.

**II SKYRIUS**

**KOMISIJOS UŽDAVINIAI IR FUNKCIJOS**

5. Komisijos uždaviniai:

5.1. užtikrinti teisėtą balsavimo procedūrų, kai balsuojama neelektronine balsavimo sistema, atlikimą;

5.2. užtikrinti teisingą Kauno rajono savivaldybės tarybos (toliau – Savivaldybės taryba) narių balsų suskaičiavimą ir balsavimo rezultatų paskelbimą Savivaldybės tarybos posėdyje;

6. Komisija, vykdydama jai pavestus uždavinius, atlieka šias funkcijas:

6.1. pasirašytinai išduoda Savivaldybės tarybos nariams slapto balsavimo balsalapius;

6.2. prižiūri, kad į slapto balsavimo patalpą neįeitų pašaliniai asmenys;

6.3. stebi, kad į balsavimo kabiną ar į izoliuotą slapto balsavimo patalpą įeitų tik po vieną Tarybos narį;

6.4. suskaičiuoja slapto balsavimo balsus. Sprendimą dėl slapto balsavimo balsalapių pripažinimo negaliojančiais priima balsuodama. Jei balsai pasiskirsto po lygiai, lemia Komisijos pirmininko balsas;

6.5. surašo slapto balsavimo rezultatų nustatymo protokolą, kurį pasirašo visi balsų skaičiavime dalyvaujantys Komisijos nariai;

6.6. balsadėžėje rastus ir suskaičiuotus balsalapius sudeda į voką, ant voko užrašo informaciją apie jo turinį, voką užklijuoja ir perduoda Savivaldybės tarybos posėdžio pirmininkui;

6.7. pasibaigus slaptam balsavimui, Komisijos pirmininkas paskelbia slapto balsavimo rezultatus ir slapto balsavimo rezultatų nustatymo protokolą perduoda Savivaldybės tarybos posėdžio pirmininkui;

6.8. skaičiuoja balsus, kai Tarybos nariai balsuoja rankos pakėlimu.

**III SKYRIUS**

**KOMISIJOS SUDARYMAS IR VEIKLOS ORGANIZAVIMAS**

7. Komisija sudaroma Savivaldybės tarybos kadencijos laikotarpiui.

8. Komisija sudaroma iš Savivaldybės tarybos narių, kurių ne mažiau kaip po   
1 deleguoja kiekviena partija ir rinkimų komitetas, turintys mandatus Taryboje.

9. Komisija iš narių išsirenka Komisijos pirmininko pavaduotoją ir sekretorių.

10. Komisijos posėdžiai yra teisėti, jeigu posėdyje dalyvauja ne mažiau kaip pusė Komisijos narių. Komisijos sprendimai priimami Komisijos posėdžiuose atviru balsavimu posėdyje dalyvaujančių Komisijos narių balsų dauguma. Jei balsai pasiskirsto po lygiai, lemia Komisijos pirmininko balsas.

**IV SKYRIUS**

**BAIGIAMOSIOS NUOSTATOS**

11. Nuostatai keičiami, pripažįstami netekusiais galios Savivaldybės tarybos sprendimu.

12. Komisija yra atskaitinga Savivaldybės tarybai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PATVIRTINTA

Kauno rajono savivaldybės tarybos

2017 m. vasario 23 d. sprendimu Nr. TS-95

**(Slapto balsavimo balsalapio formos pavyzdys)**

**KAUNO RAJONO SAVIVALDYBĖS TARYBA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(*klausimo pavadinimas*)

**SLAPTO BALSAVIMO BALSALAPIS**

**ŽYMĖJIMO PAVYZDYS**

|  |  |  |  |
| --- | --- | --- | --- |
| ***Teiginys, dėl kurio balsuojama*** | **UŽ** | **PRIEŠ** | **SUSILAIKĖ** |
|  |  |  |  |

Antspaudo vieta

**KAUNO RAJONO SAVIVALDYBĖS ADMINISTRACIJOS**

**TEISĖS SKYRIUS**

**SAVIVALDYBĖS TARYBOS SPRENDIMO ,, DĖL BALSŲ SKAIČIAVIMO KOMISIJOS SUDARYMO IR SLAPTO BALSAVIMO BALSALAPIO FORMOS PATVIRTINIMO“ PROJEKTO**

**AIŠKINAMASIS RAŠTAS**

2017 m. vasario 10 d.

Kaunas

**1. Sprendimo projekto rengimą paskatinusios priežastys, tikslai.**

Priežastis – Savivaldybės taryba nėra sudariusi nuolatinės (kadencijos laikotarpiui) slapto balsavimo ar kitos komisijos, kuri skaičiuotų balsus, kai nėra galimybių naudotis elektronine balsavimo sistema.

Siūloma sudaryti balsų skaičiavimo komisiją, kuri užtikrintų slapto, vardinio ir atviro (rankos pakėlimu) balsavimo procedūrų atlikimą ir patvirtinti slapto balsavimo balsalapio formą.

**2.** **Teisinis reglamentavimas (kaip šiuo metu reguliuojami sprendimo projekte aptariami klausimai).**

Lietuvos Respublikos vietos savivaldos įstatymo 15 straipsnio 5 dalimi nustatyta, kad nuolatinės komisijos gali būti sudaromos įstatymų numatytais atvejais ar savivaldybės tarybos sprendimu. Kauno rajono savivaldybės tarybos veiklos reglamento, patvirtinto Kauno rajono savivaldybės tarybos 2015 m. kovo 19 d. sprendimu Nr. TS-94 ,,Dėl Kauno rajono savivaldybės tarybos veiklos reglamento patvirtinimo“, 247 ir 248 punktuose nurodyta galima komisijų sudėtis ir pirmininko tvirtinimo tvarka.

**3. Galimi sprendimo priėmimo padariniai (teigiami ir (ar) neigiami).**

Pritarus sprendimo projektui, bus sudaryta balsų skaičiavimo komisija, kuri užtikrins teisingas ir teisėtas balsavimo procedūras, kai nenaudojama elektroninio balsavimo sistema.

**4. Keičiamo ar pripažįstamo netekusiu galios Savivaldybės tarybos sprendimo pakeitimų sąrašas.**

Nėra.

**5. Lėšos sprendimui įgyvendinti, jų šaltiniai.**

Papildomų Savivaldybės biudžeto lėšų nereikės.

**6. Būtinumas skelbti sprendimą Teisės aktų ir kituose registruose. Viešinimas.**

Nereikia.

**7. Antikorupcinis vertinimas.**

Neatliekamas.

**8. Numatomo teisinio reguliavimo poveikio vertinimo rezultatai.**

Vertinti nereikia.

**9. Kiti, sprendimo iniciatorių nuomone, reikalingi pagrindimai ir paaiškinimai.**

Nėra.

**10. Sprendimo projekto rengėjai. Asmuo, atsakingas už sprendimo įvykdymą.**

Sprendimo projekto rengėja – Kauno rajono savivaldybės administracijos Teisės skyriaus vyriausioji specialistė Edita Kūgienė, atsakinga už sprendimo įvykdymą – Savivaldybės tarybos sekretorė Nijolė Linkuvienė.

Teisės skyriaus vedėja Rūta Snarskienė